smcproject/ml-wiki-sentences huggingface dataset:
ഇതിൻറെ ഒരു ഡ്രിങ്ക് കഴിക്കുന്നത് പലപ്പോഴും മനോവേദനയെയും (പുരുഷന്മാർ മയങ്ങിപ്പോകുന്നത്) തീവ്രദുഃഖത്തെയും ഇല്ലാതാക്കുന്നു.
ഇത് വേദനയ്ക്ക് സഹായകമാണ്.
ബദാമെണ്ണ, മീറ , കുങ്കുമം എന്നിവചേർത്ത മിശ്രിതത്തിൻറെ തുള്ളികൾ ചെവിവേദനക്ക് ഉപയോഗിക്കുന്നു.
കണ്ണുകളുടെ വീക്കത്തിനും എറിസിപ്പെലസിനും ഇത് ഒരു വറുത്ത മുട്ടയുടെ മഞ്ഞക്കരു, കുങ്കുമം എന്നിവചേർത്തുപയോഗിക്കുന്നു.
മുറിവുകൾക്ക് വിനെഗറിനോടൊപ്പം ഉപയോഗിക്കുന്നു.
എന്നാൽ സന്ധിവാതത്തിന് സ്ത്രീകളുടെ മുലപ്പാലിനോടൊപ്പം ഇത് കുങ്കുമം ചേർത്തുപയോഗിക്കുന്നു.
— ഡയസ്കോറൈഡ്സ്—മെക്കോൺ അഗ്രോസ്, മെക്കോൺ എമെറോസ്
ഒരു വ്യാജ തയ്യാറാക്കലിൽ നിന്ന് ഗുണനിലവാരമുള്ളതെന്നു തിരിച്ചറിയാനും ഡയസ്കോറൈഡ്സ് വിവരണം നല്കുന്നു.
മറ്റ് ഭിഷഗ്വരന്മാരുടെ ശുപാർശകൾ, ഡിയഗോറാസ് (സ്ട്രാറ്റസിന്റെ അഭിപ്രായപ്രകാരം), ആൻഡ്രിയാസ്, മ്നെസിദെമുസ് തുടങ്ങിയവരുടെ അനുഭവങ്ങളിലൂടെ ജനിക്കാത്തതും തെറ്റായതു തള്ളിക്കളയുവാനും ഉള്ള അവരുടെ ശുപാർശകളെക്കുറിച്ചും അദ്ദേഹം പരാമർശിക്കുന്നു.
ചമീസൈസ്, മെക്കോൺ റോയാസ്, ഓക്സിടോണോൺ, റോമാക്കാരുടെ പപാവെർ, ഈജിപ്തുകാരുടെ വാൻതി തുടങ്ങിയ പോപ്പി സസ്യങ്ങളുടെ ലിസ്റ്റുകളിലെ പേരുകളിൽ പോപ്പി സസ്യങ്ങളിൽനിന്ന് നീര് എങ്ങനെയാണ് എടുക്കുന്നത് എന്നതിന്റെ വിശദീകരണത്തോടെയാണ് അദ്ദേഹം അവസാനിക്കുന്നത്.
അവലംബങ്ങൾ ഉറവിടങ്ങൾ (subscription required for online access) {{ cite book }} : | author= has generic name ( help ) {{ cite book }} : | author= has generic name ( help ) CS1 maint: multiple names: authors list ( link ) കൂടുതൽ വായനയ്ക്ക് {{ cite book }} : | author2= has generic name ( help ) ; | work= ignored ( help ) ബാഹ്യ ലിങ്കുകൾ പതിപ്പുകൾ Manuscripts of Dioscurides, De materia medica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Note: Editions may vary by both text and numbering of chapters Greek Naples Dioscurides : Codex ex Vindobonensis Graecus 1 ca 500 AD, at Biblioteca Nazionale di Napoli (in Italian) site English description, World Digital Library Edition of Karl Gottlob Kühn , being Volume XXV of his Medicorum Graecorum Opera , Leipzig 1829, together with annotation and parallel text in Latin Book I - Book II - Book III - Book IV - Book V - Indices Edition of Max Wellman, Berlin Books I, II - Books III, IV - Book V Dioscórides Interactivo Archived 2015-04-10 at the Wayback Machine .
Spanish and Greek.
Latin Edition of Jean Ruel 1552 Index - Preface - Book I - Book II - Book III - Book IV - Book V English Edition of Tess Anne Osbaldeston, Johannesburg 2000,  from the Latin, after John Goodyer 1655 French Edition of Martin Mathee, Lyon (1559) in six books German Edition of J Berendes, Stuttgart 1902 Spanish Edition of Andres de Laguna 1570 (in French) site Andres de Laguna, published at Antwerp 1555, at Biblioteca Nacional de España (in Spanish) site
തക്കാളിത്തവള ഇംഗ്ലീഷ് വിലാസം https://ml.wikipedia.org/wiki/Tomato_Frog
ഡൈസ്കോഫസ് ജെനുസ്സിലുൾപ്പെടുന്ന തക്കാളിത്തവളകളിൽ ( ഇംഗ്ലീഷ് : Tomato Frog ) മൂന്ന് ഇനം തവളകൾ ഉൾപ്പെട്ടിട്ടുണ്ട്.
ഇവയുടെ ശാസ്ത്രനാമങ്ങൾ ഡൈസ്കോഫസ് അന്റോങിലി(Dyscophus Antongilii), ഡൈസ്കോഫസ് ഇൻസുലാരിസ്(Dyscophus Insularis), ഡൈസ്കോഫസ് ഗ്വിനെറ്റി(Dyscophus Guineti) എന്നിങ്ങനെയാണ്.
ഇത്തരത്തിലുള്ള തവളകളെ പ്രധാനമായും മഡഗാസ്കറിലാണ് കാണാൻ കഴിയുന്നത്.
ശരീരത്തിൽ മുഴുവനായും ചുവന്ന നിറമുള്ളതിനാലാണ് ഇവയെ തക്കാളിത്തവളകൾ എന്നു വിളിക്കുന്നത്.
ഭയപ്പെടുമ്പോൾ ഇവ സ്വ ശരീരം വായു നിറച്ച് വികസിപ്പിക്കും.
ശത്രുക്കൾ തക്കാളിത്തവളയെ ആക്രമിക്കുമ്പോൾ ഇവയുടെ ത്വക്കിൽ നിന്നും ഒരു തരം സ്രവം പുറപ്പെടുവിക്കും, പശപ്പുള്ള ഈ സ്രവം ശത്രുവിന്റെ കണ്ണിലും വായിലും വീഴുന്നതുവഴി ഇരയെ ഉപേക്ഷിച്ച് അവ കടന്നു കളയും.
തവളയുടെ ത്വക്കിൽ നിന്നും വരുന്ന ഈ സ്രവത്തിന് മനുഷ്യരിൽ അലർജി ഉണ്ടാക്കാൻ കഴിവുണ്ട്.
ഈ സ്രവത്തിന് അലർജി ഉണ്ടാക്കാം എന്നല്ലാതെ മനുഷ്യരെ കൊല്ലാനുള്ള വീര്യം ഇല്ല.
തക്കാളിത്തവളകളുടെ ആയുസ്സ് 6 മുതൽ 8 വർഷം വരെയാണ്.
പൂർണ്ണവളർച്ചയെത്തുന്നതോടുകൂടി ശരീരം ഇളം മഞ്ഞനിറത്തിൽ നിന്നും കടും ചുവപ്പായി മാറുന്നു.
9 മുതൽ 14 മാസം വരെയാകുമ്പോൾ ഇവയ്ക്ക് ലൈംഗിക വളർച്ചയെത്തുന്നു.
പെൺ തവളകൾക്കാണ് ആൺ തവളകളേക്കാൾ വലിപ്പം ഇവ ഏകദേശം നാല് ഇഞ്ച് വരെ വലിപ്പം വയ്ക്കും എന്നാൽ ആൺ തവളകൾ രണ്ട് മുതൽ മൂന്ന് ഇഞ്ച് വരെ വളരാറുള്ളു.
വയർ ഭാഗത്തിന് മഞ്ഞ കലർന്ന നിറമാ‍ണ്, ചിലപ്പോൾ കഴുത്തിന്റെ ഭാഗത്ത് കറുത്ത പുള്ളികളും കാണാം.
പെൺ തവളകളെപ്പൊലെ ആൺ തവളകൾക്ക് കടും ചുവപ്പ് നിറം കാണില്ല, ഇവയ്ക്ക് ഒരു ഓറഞ്ച് കലർന്ന നിറമായിരിക്കും ഉള്ളത്.
കുട്ടിത്തവളകൾക്കും ഇരുണ്ട നിറമാണ്.
മൂന്ന് ഇനം തവളകൾ ഈ കൂട്ടത്തിലുണ്ട്.
ശാസ്ത്രീയ നാമം സാധാരണ പേര് ഡൈസ്കോഫസ് അന്റോങിലി (Grandidier, 1877) മഡഗാസ്കർ തക്കാളിത്തവള ഡൈസ്കോഫസ് ഗ്വിനെറ്റി (Grandidier, 1875) False തക്കാളിത്തവള ഡൈസ്കോഫസ് ഇൻസുലാരിസ് (Grandidier, 1872) തക്കാളിത്തവള പുറത്തേക്കുള്ള കണ്ണികൾ Species information Archived 2005-09-01 at the Wayback Machine .
D. antongilli Web links for D. insularis D. guineti
Dyscophus antongilii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തക്കമീനേ ജോക്കീച്ചീ ഇംഗ്ലീഷ് വിലാസം https://ml.wikipedia.org/wiki/Jokichi_Takamine
തക്കമീനേ ജോക്കീച്ചീ (1854 - 1922) ജാപ്പനീസ് രസതന്ത്രജ്ഞൻ ആയിരുന്നു.
അഡ്രിനാലിൻ എന്ന ഹോർമോൺ വേർതിരിച്ചത് (1901) ഇദ്ദേഹമാണ്.
തക്കമീനേ കൈവരിച്ച ഈ നേട്ടമാണ് ഹോർമോണുകളുടെ രസതന്ത്രപഠനത്തിനും ഹോർമോൺ ചികിത്സയ്ക്കും വഴിതെളിച്ചത്.
ജപ്പാനിലെ തക്കഓക്ക (Takaoka)യിൽ 1854 നവംബർ 3-ന് ജനിച്ചു.
ടോക്യോ സർവകലാശാലയിൽനിന്ന് ബിരുദം നേടിയ (1879) ശേഷം രണ്ടു വർഷം സ്കോട്ട്ലൻഡിൽ പഠനം നടത്തി.
ജപ്പാനിലെ രാസവ്യവസായങ്ങളുമായി ബന്ധപ്പെട്ട ഗവേഷണ സ്ഥാപനങ്ങളിലായിരുന്നു തക്കമീനേ ഗവേഷണപ്രവർത്തനങ്ങൾ നടത്തിയിരുന്നത്.
ജപ്പാനിൽ ആദ്യമായി സൂപ്പർഫോസ്ഫേറ്റ് ഉണ്ടാക്കുവാനാരംഭിച്ച വളം നിർമ്മാണവ്യവസായവുമായി ബന്ധപ്പെട്ട് ഇദ്ദേഹം ഗവേഷണം നടത്തുകയുണ്ടായി.
ഇക്കാലത്താണ് തക്കമീനേ സ്റ്റാർച്ച് ദഹിപ്പിക്കാൻ കഴിവുള്ള ഒരു എൻസൈം വേർതിരിച്ചെടുത്തത്.
തക്കാ ഡയസ്റ്റേസ് എന്നാണ് ഈ എൻസൈമിന് ഇദ്ദേഹം പേരു നല്കിയത്.
1890-ൽ യു.എസ്സിലേക്കു പോയ തക്കമീനേ യു.എസ്. മദ്യനിർമ്മാണ വ്യവസായങ്ങളിൽ ഈ എൻസൈം ഉപയോഗിച്ചു.
പിന്നീട് പാർക്ക് ഡേവിസ് ആൻഡ് കമ്പനി എന്ന ഔഷധ നിർമ്മാണ സ്ഥാപനത്തിൽ പ്രവേശിച്ച ഇദ്ദേഹം തന്റെ തുടർന്നുള്ള ഔദ്യോഗിക ജീവിതം മുഴുവൻ ഈ കമ്പനിയിലാണ് ചെലവഴിച്ചത്.
ഇവിടെയും ഔഷധ നിർമ്മാണത്തിന് തക്കാഡയസ്റ്റേസ് എൻസൈം ഉപയോഗപ്രദമായിരുന്നു.
കന്നുകാലികളുടെ അഡ്രിനൽ ഗ്രന്ഥിയിൽ നിന്ന് ശുദ്ധമായ അഡ്രിനാലിൻ പരൽ രൂപത്തിൽ ഇദ്ദേഹം വേർതിരിച്ചെടുക്കുകയുണ്ടായി.
ഈ നേട്ടത്തിന് 1912-ൽ ഇംപീരിയൽ അക്കാദമി പ്രൈസ് തക്കമീനേക്കു ലഭിച്ചു.
യു.എസ്സിൽ ജോലി ചെയ്യുമ്പോഴും ജപ്പാനിലെ വ്യവസായങ്ങൾക്കായി പല ഗവേഷണങ്ങളും ഇദ്ദേഹം നടത്തിയിരുന്നു.
ചായങ്ങൾ, അലൂമിനിയംഫാബ്രിക്കേഷൻ, വൈദ്യുത ചൂളകൾ, നൈട്രജൻ യൗഗീകരണം തുടങ്ങിയവയുമായി ബന്ധപ്പെട്ട വ്യവസായങ്ങൾക്ക് തക്കമീനേ ഗണ്യമായ സംഭാവനകൾ നല്കി.
ജപ്പാനും യു.എസ്സും തമ്മിലുള്ള സാംസ്കാരിക വിനിമയത്തിനും തക്കമീനേ ഏറെ പ്രവർത്തിച്ചിരുന്നു.
1922 ജൂല.
22-ന് ന്യൂയോർക്കിൽ ഇദ്ദേഹം മരണമടഞ്ഞു.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തക്കമീനേ ജോക്കീച്ച എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പുറത്തേക്കുള്ള കണ്ണികൾ തക്കമീനേ ജോക്കീച്ചീ തക്കമീനേ ജോക്കീച്ചീ (അഡ്രെനലിൻ) തക്കമീനേ ജോക്കീച്ചീ ഫാദെർ ഓഫ് അമേരിക്കൻ ബയോ ടെക്നോളജി
തക്കല ഇംഗ്ലീഷ് വിലാസം https://ml.wikipedia.org/wiki/Thuckalay
തമിഴ്നാട്ടില് ‍, കന്യാകുമാരി ജില്ലയിലെ കൽക്കുളം താലൂക്കിൽപ്പെട്ട ഒരു പട്ടണമാണ് തക്കല .
ഇതുൾപ്പെടുന്ന ബ്ലോക്കിനും തക്കല എന്നാണ് പേര്.
കൽക്കുളം താലൂക്കിന്റെ തലസ്ഥാനവും തക്കല തന്നെ യാണ്.
പിരപ്പൻകോട് എന്നായിരുന്നു പഴയ നാമം.
ദക്ഷിണാ തിർത്തി എന്നർഥം വരുന്ന തെക്ക്എലൈ (Thekkelai) എന്ന തമിഴ് പദത്തിൽ നിന്നാണ് തക്കല എന്ന സ്ഥലനാമം നിഷ്പന്നമാ യതെന്നു കതുതപ്പെടുന്നു.
വേണാടിന്റെ തെക്കേ അതിർത്തിയിൽ സ്ഥിതിചെയ്തിരുന്നതിനാലാകാം ഈ പ്രദേശത്തിന് പ്രസ്തുത പേരു ലഭിച്ചത്.
ചില ചരിത്ര രേഖകളിൽ ഈ പട്ടണത്തെ പത്മനാഭപുരം എന്നും പരാമർശിച്ചുകാണുന്നുണ്ട്.
തിരുവനന്തപുരം - നാഗർകോവിൽ ദേശീയപാതയിലെ ഒരു പ്രധാന ബസ്സ്റ്റേഷനും കൂടിയാണ് തക്കല.
ഇരണിയൽ ആണ് ഏറ്റവും അടുത്ത റെയിൽവേസ്റ്റേഷൻ .
പ്രസിദ്ധമായ കുമാരകോവിൽ (മുരുക ക്ഷേത്രം), പീർ മുഹമ്മദീയ മുസ്ളിം ദേവാലയം, ഏലിയാസ് പള്ളി എന്നിവ തക്കലയ്ക്കു സമീപത്ത് സ്ഥിതി ചെയ്യുന്നു.
പഴയ തിരുവിതാംകൂറിന്റെ ആസ്ഥാനമായിരുന്ന പത്മനാഭപുരം കൊട്ടാരവും തിരുവിതാംകൂർ ചരിത്രത്തിൽ വിശ്രുതസ്ഥാനം വഹിക്കുന്ന ഉദയഗിരിക്കോട്ടയും തക്കലയ്ക്കു സമീപത്താണ്.
മാർത്താണ്ഡവർമയുടെ ഭരണകാലത്ത് തിരുവിതാംകൂർ സേനയുടെ പടനായകനും വലിയ കപ്പിത്താനുമായിരുന്ന ഡി ലനോയിയുടെ ശവകുടീരം ഉദയഗിരിക്കോട്ടയിലാണു സ്ഥിതിചെയ്യുന്നത്.
തമിഴ്നാട്ടിൽ മികച്ച സാക്ഷരതാനിരക്കുള്ള പ്രദേശങ്ങളിലൊ ന്നാണ് തക്കല.
പഴയ തിരുവിതാംകൂർ സംസ്ഥാനത്ത് ആദ്യമായി സ്ഥാപിക്കപ്പെട്ട നാല് സർക്കാർ പ്രൈമറി സ്കൂളുകളിലൊന്ന് തക്കലയിലാണ്.
നൂറുൽ ഇസ്ലാം എൻജിനീയറിങ് കോളജ്, നൂറുൽ ഇസ്ലാം ആർട്ട്സ് ആൻഡ് സയൻസ് കോളജ്, മുസ്ലീം ആർട്ട്സ് ആൻഡ് സയൻസ് കോളജ് എന്നിവ ഇവിടത്തെ പ്രധാന വിദ്യാഭ്യാസസ്ഥാപനങ്ങളാണ്.
കൂടാതെ മറ്റുപല ഹയർ സെക്കൻഡറി സ്കൂളുകളും മെട്രിക്കുലേഷൻ സ്കൂളുകളും ഇവിടെ പ്രവർത്തിക്കുന്നുണ്ട്.
ഏതാണ്ട് 17,000 വരുന്ന ഇവിടത്തെ ജനസംഖ്യയിൽ നായർ , നാടാർ , മുസ്ലീം , പറയർ , വിശ്വകർമ തുടങ്ങിയ സമുദായങ്ങൾ ഉൾപ്പെടുന്നു.
തമിഴ്നാട്ടിൽ ഏറ്റവുമധികം കേരളീയർ വസിക്കുന്ന പ്രദേശങ്ങളിലൊന്നാണ് തക്കല.
ഏതാണ്ട് നൂറു വർഷങ്ങൾക്കു മുമ്പുവരെ ഒരു പ്രസിദ്ധ കളരി-സിദ്ധവൈദ്യ കേന്ദ്രം എന്ന നിലയിലും തക്കല അറിയപ്പെട്ടിരുന്നു.
അറിയപ്പെട്ട പല സാഹിത്യകാരന്മാരും കവികളും ദാർശനികന്മാരും ചരിത്രകാരന്മാരും തക്കലക്കാരായുണ്ട്.
16-ം ശതകത്തിൽ ജീവിച്ചിരുന്ന പണ്ഡിതദാർശനികനായ മുത്തുസ്വാമി തമ്പുരാൻ ഇന്നും ഭാഷാസ്നേഹികൾക്ക് ആരാധ്യനാണ്.
40-ൽപ്പരം ഗ്രന്ഥങ്ങളുടെ കർത്താവായ പ്രൊഫ. ക.
അബ്ദുൾ ഗഫൂർ അറിയപ്പെട്ട തമിഴ് കവിയായ രാമസുബ്രഹ്മണ്യ നാവലർ, ചരിത്രകാരനായ ഡോ. എം.എസ്. ബഷീർ, മൈലാഞ്ചി എന്ന കൃതിയുടെ രചയിതാവായ എച്ച്.ജി. റസൂൽ എന്നിവർ തക്കലക്കാരാണ്.
അവലംബം തക്കല (തക്കലൈ) Archived 2016-07-01 at the Wayback Machine .
തക്കല (തക്കലൈ) Archived 2011-12-09 at the Wayback Machine .
തക്കല കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തക്കല എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തകേഷിത നൊബൊരു ഇംഗ്ലീഷ് വിലാസം https://ml.wikipedia.org/wiki/Noboru_Takeshita
തകേഷിത നൊബൊരു (1924 - 2000) ജപ്പാന്റെ മുൻ പ്രധാനമന്ത്രിയായിരുന്നു.
പ്രഗല്ഭനായ രാഷ്ട്രതന്ത്രജ്ഞനെന്ന് ഇദ്ദേഹം പ്രശസ്തി നേടിയിരുന്നു.
പശ്ചിമ ജപ്പാനിലെ ഷിമെയ് ൻ പ്രവിശ്യ(prefecture)യിൽ ഒരു രാഷ്ട്രീയ പ്രവർത്തകന്റെ മകനായി 1924 ഫെബ്രുവരി 26-ന് ആയിരുന്നു ജനനം.
ഗ്രാമീണ പരിതഃസ്ഥിതിയിൽ എളിയ നിലയിലാണ് ഇദ്ദേഹം കുട്ടിക്കാലം കഴിച്ചുകൂട്ടിയത്.
ടോക്യോയിലെ വസേദ സർവകലാശാലയിൽനിന്ന് 1947-ൽ ബിരുദം സമ്പാദിച്ചു.
അതിനുശേഷം നാല് വർഷക്കാലം അധ്യാപകനായി ജോലിനോക്കി.
രാഷ്ട്രീയരംഗത്ത് സജീവമായി പ്രവർത്തിച്ചു തുടങ്ങിയ തകേഷിത 1951-ൽ ഷിമെയ്ൻ നിയമസഭയിലേക്കു തെരഞ്ഞെടുക്കപ്പെട്ടു.
തുടർന്ന് ലിബറൽ ഡെമോക്രാറ്റിക് പാർട്ടിയുടെ ദേശീയതല നേതാവായി ഉയരുവാൻ തകേഷിതയ്ക്കു കഴിഞ്ഞു.
1958-ൽ പാർലമെന്റിന്റെ കീഴ്സഭയിൽ അംഗമായി.
ഇതിന്റെ തുടർച്ചയായി പത്തു തവണകൂടി ഇദ്ദേഹം പാർലമെന്റിലേക്ക് തെരഞ്ഞെടുക്കപ്പെട്ടിരുന്നു.
ചീഫ് കാബിനറ്റ് സെക്രട്ടറി എന്ന സ്ഥാനമാണ് ഇദ്ദേഹം വഹിച്ച ആദ്യത്തെ മന്ത്രിതല പദവി (1971).
പിന്നീട് നിർമ്മാണപ്രവർത്തനങ്ങൾക്കുവേണ്ടിയുള്ള വകുപ്പിന്റേയും, അഞ്ച് വർഷക്കാലം ധനകാര്യവകുപ്പിന്റേയും മന്ത്രിയായി സേവനമനുഷ്ഠിച്ചു.
നകാസോൺ യാഷുഹിരോ പ്രധാനമന്ത്രിയായിരുന്ന (1982-87) കാലത്ത് ലിബറൽ പാർട്ടിയിൽ പിന്നീടുണ്ടാകുന്ന നേതൃപദവിക്കുവേണ്ടി പലരും അവകാശവാദം ഉന്നയിക്കുമെന്ന അവസ്ഥ വന്നപ്പോൾ ഒത്തുതീർപ്പു സ്ഥാനാർഥിയെന്ന നിലയിൽ തകേഷിതയെ നിശ്ചയിക്കുകയാണുണ്ടായത്.
നകാസോൺ യാഷുഹിരോക്കുശേഷം 1987 നവമ്പറിൽ തകേഷിത പ്രധാനമന്ത്രിയായി.
തകേഷിതയുൾപ്പെടെയുള്ള പാർട്ടിനേതാക്കൾക്കെതിരായി അഴിമതിയാരോപണം ഉണ്ടായതിനെത്തുടർന്ന് 1989 ജൂണിൽ ഇദ്ദേഹത്തിന് പ്രധാനമന്ത്രിപദം ഒഴിയേണ്ടിവന്നു.
2000 ജൂണിൽ ഇദ്ദേഹം ടോക്യോയിൽ നിര്യാതനായി.
അവലംബം തകേഷിത നൊബൊരു തകേഷിത നൊബൊരു തകേഷിത നൊബൊരു കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തകേഷിത നൊബൊരു എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തക്കമത്സുക ശവകുടീരം ഇംഗ്ലീഷ് വിലാസം https://ml.wikipedia.org/wiki/Takamatsuzuka_Tomb
ജപ്പാനിലെ അസുക്കയിലുള്ള ശില്പകലാവൈശിഷ്ട്യമുള്ള ശവകുടീരമാണ് തക്കമത്സുക ശവകുടീരം .
1972-ൽ നാറ കഷിവാറ പുരാവസ്തു ഗവേഷണ കേന്ദ്രമാണ് ഇതു കണ്ടെത്തിയത്.
തക്കമത്സുക ശവകുടീരത്തിൽ കണ്ടെത്തിയ മ്യൂറൽ ചിത്രകല .
വെളുത്ത കടുവയെ ചിത്രീകരിച്ചിരിക്കുന്നു
5 മീറ്റർ ഉയരവും 18 മീറ്റർ വ്യാസവുമുള്ള ഇതിന്റെ ഉള്ളിലായി 2.6 മീറ്റർ നീളവും ഒരു മീറ്റർ വീതിയും 1.1 മീറ്റർ ഉയരവുമുള്ള ഒരു കല്ലറ കാണുന്നു.
നാല്പതു വയസ്സുള്ള ഒരു പുരുഷന്റെ മൃതശരീരം ഇതിൽ അടക്കം ചെയ്തിട്ടുള്ളതായി ഇവിടെ നിന്നു ലഭിച്ച തെളിവുകൾ സൂചിപ്പിക്കുന്നുണ്ട്.
തക്കമത്സുക ശവകുടീരത്തിൽ കണ്ടെത്തിയ മ്യൂറൽ ചിത്രകല.
മൃതശരീരത്തോടൊപ്പം പരമ്പരാഗതമായി അടക്കം ചെയ്യാറുള്ള ചൈനീസ് മുന്തിരി , പിച്ചളക്കണ്ണാടി , വെള്ളി ആഭരണങ്ങൾ , മുത്തുകൾ എന്നിവയും ഇവിടെനിന്നു ലഭിക്കുകയുണ്ടായി.
കിഴക്കും പടിഞ്ഞാറും ചുവരുകളിൽ അതിമനോഹരമായ ചിത്രങ്ങൾ ആലേഖനം ചെയ്തിരിക്കുന്നു.
ഓരോ വശത്തും നാല് ആൾരൂപങ്ങൾ ചിത്രീകരിച്ചിട്ടുണ്ട്.
അതിൽ സ്ത്രീകളെ വടക്കേയറ്റത്തും പുരുഷന്മാരെ തെക്കേയറ്റത്തുമാണ് വരച്ചിട്ടുള്ളത്.
കിഴക്ക് വ്യാളീ രൂപവും പടിഞ്ഞാറ് കടുവയുടെ രൂപവും കാണാം.
മുകൾത്തട്ടിന്റെ അടി ഭാഗത്തായി 72 ചുവന്ന പുള്ളികൾ കാണുന്നു.
ഇവയിൽ ചിലതിൽ സ്വർണം പതിച്ചിട്ടുണ്ട്.
ആൾരൂപങ്ങളുടെ വേഷവിധാനം സൂയി വംശ കാലത്തെ ചൈനയിലേതിനോടും കൊറിയൻ ശൈലിയോടും ബന്ധമുള്ളതാണ്.
സ്ത്രീകൾക്ക് ജാക്കറ്റും ഞൊറികളുള്ള പാവാടയുമാണ് വേഷം.
പുരുഷന്മാർ അയഞ്ഞ, നീണ്ട കുപ്പായവും ട്രൌസറുമാണ് ധരിച്ചിട്ടുള്ളത്.
കുന്തങ്ങൾ , വട്ടവിശറി എന്നിങ്ങനെ ചൈനീസ് ശൈലിയിലുള്ള മറ്റു പലതും ഈ ചിത്രത്തിലുണ്ട്.
തക്കേച്ചി എന്ന നാല്പതാമത്തെ ചക്രവർത്തിയുടെ മകന്റെ ശവകുടീരമായിട്ടാണ് ചരിത്രകാരന്മാർ ഇതിനെ കാണുന്നത്.
പശ്ചിമേഷ്യയിൽ നിലവിലുണ്ടായിരുന്ന അന്തർദേശീയ കലാശൈലിയുടെ മികച്ച മാതൃകകളിലൊന്നായി കലാലോകം ഇതിനെ അനുസ്മരിക്കുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തക്കമത്സുക ശവകുടീരം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തക്കാളി ജ്യൂസ് ഇംഗ്ലീഷ് വിലാസം https://ml.wikipedia.org/wiki/Tomato_juice തക്കാളി ജ്യൂസ് ഗ്ലാസിൽ.
തക്കാളിയിൽ    നിന്നുണ്ടാക്കുന്ന ഒരു പാനീയമാണ് തക്കാളി ജ്യൂസ് .
ഇത് ബ്ലഡി മേരി പോലെയുള്ള കോക്ക്ടെയിലുകൾ ഉണ്ടാക്കാനും ഉപയോഗിക്കാറുണ്ട്.
ആദ്യമായി തക്കാളി ജ്യൂസ് വിളമ്പിയത് 1917 ഇൽ തെക്കേ ഇന്ത്യാനയിലാണ്.
ലൂയി പെരിൻ എന്ന ഹോട്ടലുടമ ഓറഞ്ച് ജ്യൂസ് തീർന്നപ്പോൾ പകരമായി കണ്ടെത്തിയതാണിത്.
തക്കാളി ചാറും പഞ്ചസാരയും ചേർത്തുള്ള പുതിയ പാനീയം വിജയമാകുകയും ചെയ്തു.
ഉപ്പ്, വെളുത്തുള്ളി, ഉള്ളി തുടങ്ങി പലതരം ചേരുവകളിൽ തക്കാളി ജ്യൂസ് ഉണ്ടാക്കാറുണ്ട്.
തക് പ്രവിശ്യ ഇംഗ്ലീഷ് വിലാസം https://ml.wikipedia.org/wiki/Tak_Province
തായ്‌ലാന്റിന്റെ പടിഞ്ഞാറൻ പ്രവിശ്യകളിലൊന്നാണ് (ചാങ്വാട്) തക് പ്രവിശ്യ (തായ്: ตาก, ഉച്ചാരണം [tàːk]) മേ ഹാംഗ് സോൺ , ചിയാങ് മായ് , ലാംഫൂൺ , ലാംപാങ് , സുഖോതായ്‌ , കംഫേംഗ് ഫേറ്റ് , നഖോൺ സാവൻ , ഉത്തായ് തനി , കാഞ്ചനബുരി എന്നിവയാണ് സമീപപ്രദേശങ്ങൾ .
പ്രവിശ്യയുടെ പടിഞ്ഞാറൻ അറ്റം മ്യാൻമറിലെ കെയ്ൻ സംസ്ഥാനത്തിന്റെ (ബർമ) നീണ്ട അതിർത്തിയാണ്.
ഭൂമിശാസ്ത്രം പ്രധാന ലേഖനം: ഭൂമിബോൾ അണക്കെട്ട് ഭൂമിബോൾ അണക്കെട്ട്
ഭുമിബോൾ അണക്കെട്ട് ( ഭുമിബോൾ അദുല്യേദ് എന്നറിയപ്പെടുന്ന രാജാവിനുശേഷമാണ് ഈ പേർ ലഭിച്ചത്, യാൻഹീ ഡാം എന്നായിരുന്നു ആദ്യം ഇതറിയപ്പെട്ടിരുന്നത്.) ഖാവോ ക്യൂ താംബോൺ (സബ് ഡിസ്ട്രിക്റ്റ്), തക് പ്രദേശത്തെ അംഫോയ് സാം ങാവോ (ജില്ല) എന്നിവിടങ്ങളിലാണ് സ്ഥിതിചെയ്യുന്നത്.
1958 മുതൽ 1964 വരെയുള്ള കാലയളവിലാണ് ഇത് നിർമ്മിച്ചിട്ടുള്ളത്.
ചാവോ ഫ്രയ നദിയുടെ രണ്ട് ഉറവിടങ്ങളിലൊന്നിലാണ് പിങ്ങ് നദി അവസാനിക്കുന്നത്.
നംതോക് ഫാ ചാരോൺ
300 ചതുരശ്ര കിലോമീറ്റർ വ്യാപിച്ചുകിടക്കുന്ന ഈ കൃത്രിമ തടാകം തായ്‌ലാന്റിലെ ഏറ്റവും വലിയ സൃഷ്ടിക്കപ്പെട്ട തടാകമാണ്.
തക്സിൻ മഹാരത് ദേശീയോദ്യാനം , നംതോക് ഫാ ചാരോൻ നാഷണൽ പാർക്ക് , ലാൻ സാങ് ദേശീയോദ്യാനം , ഖൻ ഫാവോ ദേശീയോദ്യാനം തുടങ്ങിയവ ഈ പ്രവിശ്യയിലാണ് സ്ഥിതിചെയ്യുന്നത്.
തങ് യായ് നരെസ്വാൻ വന്യജീവി സംരക്ഷണ കേന്ദ്രം തടാകത്തിന്റെ മുന്നിലെ പകുതിയായ കാഞ്ചനബരിയുമായി പങ്കിടുന്നു.
ഹുവായി ഖാ ഖായെങ് വന്യമൃഗസംരക്ഷണ കേന്ദ്രം എന്നിവയുൾപ്പെടെയുള്ള പ്രദേശങ്ങൾ ഉത്തായ് താനിയുമായി അതിർത്തി പങ്കിടുന്നു.
ഇവ ലോക പൈതൃക സൈറ്റാണ് .
തക് പ്രവിശ്യയുടെ പടിഞ്ഞാറ് ഭാഗത്ത് ടെനാസെറിം മലകൾ ഡാണ റേഞ്ചുമായി ചേരുന്നു.
മ്യാന്മറിലെ കുറച്ച് അന്തർദേശീയ റോഡുകളിലും, ക്രോസ് ബോർഡർ പോയിന്റുകളിലും ഒന്നാണ് മാ സോട്ട് .
മാ സോട്ടിന്റെ വടക്കുപടിഞ്ഞാറ് തായ് സൈഡിലെ പ്രധാന റോഡിന്റെ അതിർത്തി മേ ഹാംഗ് സോണിനു നേരെ വടക്ക് തിരിയുന്നത് വരെ അതിർത്തി കിടക്കുന്നു.
തക് പ്രവിശ്യ16,406 ചതുരശ്ര കിലോമീറ്ററാണ് ഉൾക്കൊള്ളുന്നത്.
ബാങ്കോക്കിന് 426 കിലോമീറ്റർ അകലെയാണ് ഇത് സ്ഥിതിചെയ്യുന്നത്.
ചരിത്രം രാം ഖാംഹെംങ്
സുഖോതായ്‌ കാലഘട്ടത്തിനു മുമ്പും 2,000 വർഷങ്ങൾക്ക് മുൻപ് നിർമ്മിക്കപ്പെട്ട ഒരു ചരിത്ര രാജവംശം ആയിരുന്നു തക്.
ഏകദേശം ഒന്നാം നൂറ്റാണ്ടിൽ തന്നെ പുരാതന സാമ്രാജ്യം അതിന്റെ ഉന്നതിയിലെത്തിയിരുന്നു.
അഞ്ചാം നൂറ്റാണ്ടോടു കൂടി ഈ രാജ്യത്തിന്റെ തലസ്ഥാനം തെക്കോട്ടു ലാവോയിലേക്ക് (ഇപ്പോഴത്തെ ലോപ്ബുരി പ്രവിശ്യ ) മാറ്റി.
663-ൽ, ലവോ സാമ്രാജ്യത്തിന്റെ രാജകുമാരിയായ ജമാദേവി (พระนาง จาม เทวี) ബൻ തക് പേരുള്ള ഒരു നഗരം സ്ഥാപിക്കുകയും ചെയ്തു.
മഹത്തായ രാം ഖാംഹെംങിന്റെ നേതൃത്വത്തിലുള്ള യുദ്ധങ്ങൾ വഴി സുഖോതായ്‌ സാമ്രാജ്യത്തിന്റെ ഭാഗമായി തീരുകയും പടിഞ്ഞാറൻ മുന്നിലെ പ്രധാന കോട്ട നിർമ്മിക്കുകയും ചെയ്തു.
നഗരം പടിഞ്ഞാറോട്ട് മാറിയപ്പോൾ, മ്യുയാംഗ് രഹാംഗ് എന്ന് പുനർനാമകരണം ചെയ്തു.
മഹ തമാറാചന്റെ ഭരണകാലത്തുണ്ടായിരുന്ന അയുത്തായ രാജ്യം ബർമക്ക് നഷ്ടമായി.
ബാങ്കോക്ക് കാലഘട്ടത്തിൽ ഈ നഗരം പിങ്ങ് നദിയുടെ കിഴക്ക് ഭാഗത്തേക്ക് മാറ്റപ്പെട്ടു.
അയുത്തായ രാജവംശം ബർമയുമായി യുദ്ധം ചെയ്യുന്നതിനു മുൻപ് ടാക്സിൻ തക്ന്റെ ഉപരാഷ്ട്രപതി ഗവർണറായിരുന്നു.
അദ്ദേഹത്തിൻറെ തക് ഭരണകാലഘട്ടത്തിൽ  അദ്ദേഹത്തിൻറെ സിൻ എന്ന പേരിൽ നിന്ന് തക്-സിൻ എന്നറിയപ്പെട്ടു.
ഒൻപത് ജില്ലകൾ (amphoe) ചേർന്നതാണ് തക് പ്രവിശ്യ.
ഇവയെ 63 സബ് ഡിസ്ട്രിക്റ്റുകളിലും (താംബൺ) 493 ഗ്രാമങ്ങളിലും (മയൂബ) ഉപവിഭാഗമായി വേർതിരിച്ചിരിക്കുന്നു.
അവലംബം ബാഹ്യ ലിങ്കുകൾ Tak എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Provincial website Archived 2015-07-05 at the Wayback Machine .
തക്ക
ഒരു കർണാഭരണമാണ് തക്ക .
കേരളസ്ത്രീകൾ അടുത്തകാലം വരെ അണിഞ്ഞിരുന്ന ഒന്നാണിത്.
ഇന്നത്തേതിൽ നിന്നും വ്യത്യസ്തമായി തോളോളം ഇറങ്ങിനില്ക്കത്തവണ്ണം കാതിന്റെ ചോണ വളർത്തിയിരുന്ന കാലത്തായിരുന്നു തക്ക പ്രചാരത്തിലിരുന്നത്.
കാതിന്റെ അത്രയും വലിയ ദ്വാരം നിറയത്തക്കവണ്ണമുള്ള രണ്ടു വട്ടങ്ങളും ആ വട്ടങ്ങളെ തമ്മിൽ ഘടിപ്പിക്കുന്ന ഭാഗത്ത് കാതിന്റെ വള്ളി പിടിച്ചു കിടക്കത്തക്കവിധമുള്ള ഒരു ചാലും ഉള്ള ആകൃതിയായിരുന്നു തക്കയുടേത്.
പുറത്തുകാണുന്ന വട്ടം ചിത്രപ്പണികളുള്ളതോ ഓലച്ചുരുളിന്റെ ആകൃതിയുള്ളതോ ആയിരിക്കും.
സ്വർണം , വെള്ളി , ഈയം എന്നിവകൊണ്ടു നിർമിച്ച തക്കകൾ കേരളത്തിൽ പ്രചാരത്തിലുണ്ടായിരുന്നു.
ഇത്തരം തക്കകൾ ഉണ്ടാക്കിയണിയാനുള്ള സാമ്പത്തിക ശേഷിയില്ലാത്തവർ പനയോലച്ചുരുൾ കൊണ്ട് തക്കകൾ ഉണ്ടാക്കി അണിയുന്ന പതിവും ഉണ്ടായിരുന്നു.
ഏതാണ്ട് തക്കയ്ക്ക് സമാനമായുള്ള ദന്തനിർമിതമായ ആഭരണങ്ങളും കേരളീയ സ്ത്രീകൾ ഉപയോഗിച്ചിരുന്നു.
വ്യത്യാസങ്ങളുണ്ടെങ്കിലും അതും തക്ക എന്ന പേരിലാണ് അറിയപ്പെട്ടത്.
തടി കൊണ്ടുണ്ടാക്കിയ തക്കകളും ഇവിടെ നിലവിലിരുന്നു.
ഇപ്പോൾ മുസ്ലീം വനിതകളുടെ ഇടയിലാണ് തക്ക ഏറെയും പ്രചാരത്തിലുള്ളത്.
അവലംബം തക്ക Archived 2010-12-17 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തക്ക എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഇസെഡ്.
ടി.ഇ ഇംഗ്ലീഷ് വിലാസം https://ml.wikipedia.org/wiki/ZTE
ചൈനയിലെ ഒരു ബഹുരാഷ്ട്ര ടെലികമ്മ്യൂണിക്കേഷൻ കമ്പനിയാണ് ഇസെഡ്.
ടി.ഇ കോർപ്പറേഷൻ .
മൊബൈൽ, സ്മാർട്ട് ഫോണുകൾ, ടെലികമ്മ്യൂണിക്കേഷൻ അനുബന്ധ ഉപകരണങ്ങളും നിർമ്മിക്കുന്ന കമ്പനിയുടെ ആസ്ഥാനം ചൈനയിലെ ഷെൻസെനിലാണ്.
1985-ൽ പ്രവർത്തനം ആരംഭിച്ച കമ്പനി ചൈനയിൽ ടോപ് ഫൈവ് സ്മാർട്ട് ഫോൺ മാനുഫാക്ചേഴ്സറും ആഗോളതലത്തിൽ ടോപ്ടെണിൽ ഉൾപ്പെടുന്നതുമാണ്.
ടി.ഇ ഹോങ്കോങ്ങിലും ഷെൻഷെൻ സ്റ്റോക്ക് എക്സ്ചേഞ്ചിലും ലിസ്റ്റ് ചെയ്തിട്ടുണ്ട്.
The ZTE Tower in Shenzhen
വയർലെസ്, എക്സ്ചേഞ്ച്, ഒപ്റ്റിക്കൽ ട്രാൻസ്മിഷൻ, ഡാറ്റാ ടെലികമ്മ്യൂണിക്കേഷൻ ഗിയർ, ടെലികമ്മ്യൂണിക്കേഷൻ സോഫ്റ്റ്‌വെയർ, മൊബൈൽ ഫോണുകൾ എന്നിവയാണ് ഇസെഡ്.
ടി.ഇ-യുടെ പ്രധാന ബിസിനസ്സ്.
ടി.ഇ പ്രാഥമികമായി സ്വന്തം പേരിൽ ഉൽപ്പന്നങ്ങൾ വിൽക്കുന്നു, എന്നാൽ ഇത് ഒരു ഒഇഎം(OEM-original equipment manufacturer)കൂടിയാണ്.
മറ്റു രാജ്യങ്ങളെ വൻതോതിൽ നിരീക്ഷണം നടത്തുന്ന ചൈനീസ് സർക്കാരുമായുള്ള ബന്ധത്തെച്ചൊല്ലി കമ്പനി അമേരിക്ക, ഇന്ത്യ, സ്വീഡൻ എന്നിവിടങ്ങളിൽ വിമർശനം നേരിട്ടിട്ടുണ്ട്.
സാമ്പത്തിക ഉപരോധങ്ങൾ ലംഘിച്ച് ഇറാനിലേക്കും ഉത്തരകൊറിയയിലേക്കും യുഎസ് സാങ്കേതികവിദ്യ അനധികൃതമായി കയറ്റുമതി ചെയ്തതിന് 2017-ൽ ഇസെഡ്.
ടി.ഇയ്ക്ക് പിഴ ചുമത്തി.
2018 ഏപ്രിലിൽ, ഈ ഗുരുതര കുറ്റകൃത്യത്തിലേർപ്പെട്ട ജീവനക്കാർക്കെതിരെ ശരിയായ രീതിയിൽ ശിക്ഷിക്കുന്നതിനോ അല്ലെങ്കിൽ തിരുത്തൽ നടപടികൾ കൈക്കൊള്ളുന്നതിനോ കമ്പനി പരാജയപ്പെട്ടു, യുഎസ് ഡിപ്പാർട്ട്‌മെന്റ് ഓഫ് കൊമേഴ്‌സ് യുഎസ് കമ്പനികളെ ( സെമികണ്ടക്ടർ ) ഇസെഡ്.
ടി.ഇയിലേക്ക് കയറ്റുമതി ചെയ്യുന്നതിൽ നിന്ന് ഏഴ് വർഷത്തേക്ക് വിലക്കി.
ടി.ഇ അതിന്റെ സീനിയർ മാനേജ്‌മെന്റിനെ മാറ്റി, അധിക പിഴകൾ അടയ്ക്കാനും 10 വർഷത്തേക്ക് ഒരു ഇന്റേണൽ കംപ്ലയൻസ് ടീം സ്ഥാപിക്കാനും സമ്മതിച്ചതിന് ശേഷം 2018 ജൂലൈയിൽ നിരോധനം നീക്കി.
2020 ജൂണിൽ, ഫെഡറൽ കമ്മ്യൂണിക്കേഷൻസ് കമ്മീഷൻ (FCC) ഇസെഡ്.
ടി.ഇ ദേശീയ സുരക്ഷാ ഭീഷണിയായി പ്രഖ്യാപിച്ചു.
2023 ൽ യൂറോപ്യൻ കമ്മീഷൻ ടെലികമ്മ്യൂണിക്കേഷൻ സേവനങ്ങൾ നൽകുന്നതിൽ നിന്ന് ഇസെഡ്.
ടി.ഇ നിരോധിച്ചു.
1985-ൽ ഗ്വാങ്‌ഡോംഗ് പ്രവിശ്യയിലെ ഷെൻ‌ഷെനിൽ സിയോങ്സിങ് സെമികണ്ടക്ടർ കോ.
,(Zhongxing semiconductor Co.) ലിമിറ്റഡ് ആയി സ്ഥാപിതമായ ഇസെഡ്.
ടി.ഇ, ചൈനയുടെ എയ്‌റോസ്‌പേസ് വ്യവസായ മന്ത്രാലയവുമായി ബന്ധപ്പെട്ട ഒരു കൂട്ടം നിക്ഷേപകരാണ് ഇതിന് മുൻകൈ എടുത്തത്.
1993 മാർച്ചിൽ, സിയോങ്സിങ് സെമികണ്ടക്ടർ അതിന്റെ പേര് സിയോങ്സിങ് ന്യൂ ടെലികമ്മ്യൂണിക്കേഷൻ ഇക്യുപ്മെന്റ് കോ.
ലിമിറ്റഡ് എന്നാക്കി മാറ്റുകയും 3 ദശലക്ഷം ആർഎംപി(RMB) മൂലധനം നൽകുകയും "സർക്കാർ ഉടമസ്ഥതയിലുള്ളതും പ്രൈവറ്റായി പ്രവർത്തിക്കുന്ന" സാമ്പത്തിക സ്ഥാപനമായി ഒരു പുതിയ ബിസിനസ് മോഡൽ സൃഷ്ടിക്കുകയും ചെയ്തു.
ടി.ഇ 1997-ൽ ഷെൻ‌ഷെൻ സ്റ്റോക്ക് എക്‌സ്‌ചേഞ്ചിലും 2004 ഡിസംബറിൽ ഹോങ്കോംഗ് സ്റ്റോക്ക് എക്‌സ്‌ചേഞ്ചിലും ഇനിഷ്യൽ പബ്ലിക് ഓഫറിംഗ് (ഐപിഒ) നടത്തി.
കമ്പനി തുടക്കത്തിൽ ആഭ്യന്തര വിൽപ്പനയിൽ നിന്ന് ലാഭം നേടുകയും, അതിന്റെ 2004-ലെ ഹോങ്കോംഗ് ഐപിഒയിൽ നിന്നുള്ള വരുമാനം ഉപയോഗിച്ച് ആർ ഡി(Research and development) നടത്തുകയും, വികസിത രാജ്യങ്ങളിൽ ഉൽപ്പാദനം, വിൽപ്പന എന്നിവ വർദ്ധിപ്പിക്കുകയും ചെയ്യുമെന്ന് പ്രതിജ്ഞയെടുത്തു.
2006-ൽ അന്താരാഷ്‌ട്ര ടെലികോം വിപണിയിൽ മുന്നേറി, സിഡിഎംഎ(CDMA) നെറ്റ്‌വർക്കുകൾക്കായി 40% പുതിയ ആഗോള ഓർഡറുകൾ ലഭിച്ചു, ഷിപ്പ്‌മെന്റുകളുടെ എണ്ണം വച്ച് ഈ കമ്പനി ലോക സിഡിഎംഎ ഉപകരണ വിപണിയിൽ ഒന്നാമതെത്തി.
അതേ വർഷം തന്നെ ഇസഡ്.ടി.ഇ കനേഡിയൻ ടെലസ്(Telus) കമ്പനിയുമായി സഖ്യത്തിലെത്താൻ സാധിച്ചു.
വൈഫൈ അലയൻസിൽ അംഗത്വവും ലഭിച്ചു.
ഇസോട്ടാ നൊഗരോള ഇസോട്ടാ നൊഗരോള അവരുടെ അമ്മായി, കവയിത്രി ആഞ്ചെലാ നൊഗരൊളക്കൊപ്പം
പതിനഞ്ചാം നൂറ്റാണ്ടിലെ(1418–1466) ഒരു ഇറ്റാലിയൻ എഴുത്തുകാരിയും ബുദ്ധിജീവിയുമായിരുന്നു ഇസോട്ടാ നൊഗരോള (Isotta Nogorola).
ഇറ്റാലിയൻ നവോത്ഥാനത്തിലെ ഏറ്റവും അറിയപ്പെടുന്ന വനിതാമാനവികതാവാദിയായിരുന്ന അവർ, പിൽക്കാലത്ത് ഒട്ടേറെ തലമുറകളിലെ സ്ത്രീഎഴുത്തുകാർക്കും കാലാകാരികൾക്കും പ്രചോദനമായി.
ആദത്തേയും ഹവ്വായെയും സംബന്ധിച്ച ചർച്ച" (Dialogue on Adam and Eve) ആയിരുന്നു അവരുടെ മുഖ്യരചന.
ഈ കൃതിയിൽ അവർ, ബൈബിളിലെ ഉല്പത്തിപ്പുസ്തകത്തിൽ വിവരിക്കുന്ന ആദിപാപത്തിൽ , ആദിമാതാപിതാക്കളായ ആദം-ഹവ്വാമാരുടെ പങ്ക് ചർച്ച ചെയ്തു.
വിശുദ്ധ ആഗസ്തീനോസിനെപ്പോലുള്ള ക്രൈസ്തവചിന്തകന്മാർ, ഈ പാപത്തിൽ ആദത്തേക്കാൾ ഉത്തരവാദിത്തം ഹവ്വായ്ക്കാണെന്ന നിലപാടെടുക്കുകയും അതിന്റെ അടിസ്ഥാനത്തിൽ സ്ത്രീസ്വഭാവത്തിന്റെ 'കുറവുകൾ' എണ്ണിപ്പറഞ്ഞ്, സ്ത്രീ പുരുഷനു കീഴടങ്ങിയിരിക്കണമെന്നു നിഷ്കർഷിക്കുകയും ചെയ്തിരുന്നു.
എന്നാൽ ആദിപാപത്തിന്റെ കാര്യത്തിൽ കൂടുതൽ ഉത്തരവാദിത്തം ആദത്തിനാണെന്ന് നൊഗരോള വാദിച്ചു.
ലിംഗനീതിയേയും , പെണ്ണവസ്ഥയേയും സംബന്ധിച്ച് യൂറോപ്പിൽ നൂറ്റാണ്ടുകൾ നീണ്ട ചർച്ചക്ക് ഈ കൃതി തുടക്കമിട്ടു.
ആദ്യകാല ബുദ്ധി ജീവിതം
ഇസോട്ടാ നൊഗരോള ഇറ്റലിയിലുള്ള വെറോണയിലെ ഒരു നല്ല കുടുംബത്തിൽ ജനിച്ചു.
പത്ത് സഹോദരങ്ങളിൽ ഒന്നായിരുന്നു അവർ.
ഏഴ് പേർ മാത്രമേ പ്രായപൂർത്തിയാകുന്നവരെ അതിജീവിച്ചുള്ളു.
അവരുടെ ആദ്യ ട്യൂട്ടർ മാർട്ടിനോ റിസോണി ആയിരുന്നു പ്രസിദ്ധനായ ഏറ്റവും പുരോഗമനാത്മകമായ മാനുഷികചിന്തകന്മാരിൽ ഒരാളായ ഗ്വാരിനോ ഡ വേറോണയെക്കുറിച്ച് പഠിപ്പിച്ചത്.
നോഗറോളയുടെ ആദ്യകാലഎഴുത്തുകൾ ലാറ്റിനേയും ഗ്രീക്ക് രചയിതാക്കളേയും പരിചയപ്പെടുത്തുന്നു.
സിസറോ, പ്ലൂട്ടാർക്ക്, ഡിയോജിനസ് ലാർട്ടിയസ്, പെട്രോണിയസ്, ഔലസ് ഗെല്ലിയസ് തുടങ്ങിയവർ ഇതിൽ ഉൾപ്പെടുന്നു.
അവലംബം ↑ Stephen Greenblatt, The Rise of Adam and Eve, Chapter 7 "Eve's Murder" (pages 133 136) ↑ Sister Prudence Allen RSM, The Concept of Woman, Volume-II (The Early Humanist Reformation - 1250-1500) ↑ McCallum-Barry, Carmel (2016), 'Learned women of the Renaissance and Early Modern period: the relevance of their scholarship', in Rosie Wyles and Edith Hall (eds.), Women Classical Scholars: Unsealing the Fountain from the Renaissance to Jacqueline de Romilly (Oxford), pp. 30-1
ഇസെഡ് (ഇംഗ്ലീഷക്ഷരം) ഇംഗ്ലീഷ് വിലാസം https://ml.wikipedia.org/wiki/Z
ആധുനിക ഇംഗ്ലീഷ് അക്ഷരമാലയുടെയും ഐ‌എസ്ഒ അടിസ്ഥാന ലാറ്റിൻ അക്ഷരമാലയുടെയും ഇരുപത്തിയൊന്നാമത്തെ അക്ഷരമാണ് Z അല്ലെങ്കിൽ z .
ഇംഗ്ലീഷിൽ ഇതിന്റെ പേര് സെഡ് എന്നാകുന്നു (തലവകാരാരണ്യകം /zɛഡ്/ ) കൂടാതെ, ഒരു വല്ലപ്പോഴുമുള്ള അനവസരത്തിൽ വേരിയന്റായി ഇജ്ജ്സ്ഡ് ഉം ഇസെഡ് ഉം  കൂടെ ഉപയോഗിക്കുന്നു.
നാമവും  ഉച്ചാരണവും ചരിത്രം ഫീനിഷ്യൻ സെയ്ൻ എട്രൂസ്‌കാൻ ഇസെഡ് ഗ്രീക്ക് സീറ്റ വേരിയന്റ്, ഡെറിവേഡ് ഫോമുകൾ ചെറിയക്ഷരം കഴ്‌സീവ് z z ഒരു സാൻസ് സെരിഫ് ടൈപ്പ്ഫേസിൽ
സ്ട്രോക്കിനൊപ്പം ഒരു വേരിയന്റും ഉണ്ട്.
എഴുത്ത് സംവിധാനങ്ങളിൽ ഉപയോഗിക്കുക മറ്റ് ഉപയോഗങ്ങൾ അനുബന്ധ പ്രതീകങ്ങൾ കമ്പ്യൂട്ടിംഗ് കോഡുകൾ അക്ഷരം Z z Unicode name LATIN CAPITAL LETTER Z LATIN SMALL LETTER Z Encodings decimal hex decimal hex Unicode 90 U+005A 122 U+007A UTF-8 90 5A 122 7A Numeric character reference #90; #x5A; #122; #x7A; EBCDIC family 233 E9 169 A9 ASCII 1 90 5A 122 7A Also for encodings based on ASCII, including the DOS, Windows, ISO-8859 and Macintosh families of encodings.
മറ്റ് പ്രാതിനിധ്യങ്ങൾ NATO phonetic Morse code Zulu ––·· Signal flag Flag semaphore Braille dots-1356 ഇതും കാണുക സെഡ് സീ ഇസഡ് ഫ്ലാഗ് അവലംബം ബാഹ്യ ലിങ്കുകൾ Media related to Z at Wikimedia Commons Z എന്നതിന്റെ വിക്ഷണറി നിർ‌വചനം.
z എന്നതിന്റെ വിക്ഷണറി നിർ‌വചനം.
ഇസോബെൽ ബെന്നറ്റ് ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
( 2023 ജൂലൈ ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Isobel_Bennett
ഓസ്ട്രേലിയയിലെ ഏറ്റവും പ്രശസ്തമായ സമുദ്ര ജീവശാസ്ത്രജ്ഞരിൽ ഒരാളാണ് ഐസോബെൽ ഐഡ ബെന്നറ്റ് AO 1984 (9 ജൂലൈ 1909-12 ജനുവരി 2008).
അവർ (എലിസബത്ത് പോപ്പിനൊപ്പം) വില്യം ജോൺ ഡാകിനെ അദ്ദേഹത്തിന്റെ അന്തിമ പുസ്തകത്തിനായുള്ള (ഓസ്ട്രേലിയൻ കടൽ തീരങ്ങൾ) ഗവേഷണത്തിന് സഹായിച്ചു.